ኣፈ ጉባኤ ባይቶ ፌዴሬሽን ኢትዮጵያ ኣደም ፋራህ፡ ቅድም ኢሉ፡ መንግስቲ ክልል ትግራይ ብዝገብሮ ዘሎ ምንቅስቓሳት “ነቲ ሕገመንግስቲ ኣብ ሓደጋ ከምዘእተወ” ብምግላጽ፡ ኣብ ልዕሊ ትግራይ ስጉምቲ ክውሰድ ከምዝኽእል ሓቢሩ ነይሩ። ካብቶም ኣብ ልዕሊ ትግራይ ክውሰዱ ይኽእሉ እዮም ዝበሎም ስጉምትታት ድማ፡ ነቲ ናይ’ቲ ክልል ሓጋግን ፈጻምን ኣካል ምእጋድ፤ ተጸዋዕነቱ ንፌደራል መንግስቲ ዝኾነ ሓድሽ ምሕደራ ምቛም፤ ከምኡ ድማ ሓይልታት ጸጥታ ፌደራል ኣውፊርካ ነቲ ተግባር ምቁጽጻር ምዃኑ ኣፍሊጡ። እቲ ብሰሉስ ተወሲኑ ዘሎ ውሳነ ድማ፡ ካብዘን ቀዲመን ዝተኣመታ ስጉምትታት ነታ ሓንቲ ተግባራዊ ዝገብር እዩ። ፌዴራል መንግስቲ፡ ምስ ፈጻሚ ኣካልን ሓጋጊ ባይቶን ክልል ትግራይ ዝኾነ ርክብ ከይህልዎ ወሲኑ’ሎ። ምብታኽ እዚ ርክባት ኸኣ፡ ምቁራጽ ካብ ፌደራል መንግስቲ ዝወሃብ ዝነበረ በጀት’ውን ዝሓውስ እዩ። ምንጪ ስእሊ, HOF ብተግባር ዝቋረጹ ርክባት እንታይ እዮም?
